Document ID: 32011R1021

REGOLAMENT TA’ IMPLIMENTAZZJONI TAL-KUMMISSJONI (UE) Nru 1021/2011
tal-14 ta’ Ottubru 2011
dwar it-tnaqqis ta’ kwoti tas-sajd disponibbli għal ċerti stokkijiet fl-2011 minħabba sajd żejjed ta' stokkijiet oħrajn fis-sena ta’ qabel
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (1), u b’mod partikolari l-Artikoli 105(1) u (2) u (5) tiegħu,
Wara konsultazzjoni mal-Istati Membri konċernati skont l-Artikolu 105(5) tar-Regolament (KE) Nru 1224/2009,
Billi:
(1)
Il-kwoti tas-sajd għall-2010 kienu stabbiliti:
-
Bir-Regolament tal-Kunsill (KE) Nru 1359/2008 tat-28 ta’ Novembru 2008 li jiffissa għall-2009 u l-2010 l-opportunitajiet ta’ sajd ta’ bastimenti tas-sajd Komunitarji għal ċerti stokkijiet ta’ ħut tal-baħar fond (2),
-
Bir-Regolament tal-Kunsill (KE) Nru 1226/2009 tal-20 ta’ Novembru 2009 li jistabbilixxi l-opportunitajiet tas-sajd u l-kondizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku għall-2010 (3),
-
Bir-Regolament tal-Kunsill (KE) Nru 1287/2009 tas-27 ta’ Novembru 2009 li jistabbilixxi l-opportunitajiet ta' sajd u l-kondizzjonijiet relatati magħhom, għal ċerti stokkijiet ta' ħut, applikabbli fil-Baħar l-Iswed għall-2010 (4), u
-
Bir-Regolament tal-Kunsill (UE) Nru 53/2010 tal-14 ta’ Jannar 2010 li jistabbilixxi għall-2010 l-opportunitajiet tas-sajd għal ċerti stokkijiet ta’ ħut u gruppi ta’ stokkijiet ta’ ħut, applikabbli fl-ilmijiet tal-UE u, għal bastimenti tal-UE f’ilmijiet fejn huma meħtieġa limiti ta’ qbid u li jemenda r-Regolamenti (KE) Nru 1359/2008, (KE) Nru 754/2009, (KE) Nru 1226/2009 u (KE) Nru 1287/2009 (5).
(2)
Il-kwoti tas-sajd għall-2011 kienu stabbiliti:
-
Bir-Regolament tal-Kunsill (UE) Nru 1124/2010 tad-29 ta' Novembru 2010 li jistabbilixxi l-opportunitajiet tas-sajd għall-2011 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku (6),
-
Bir-Regolament tal-Kunsill (UE) Nru 1225/2010 tat-13 ta’ Diċembru 2010 li jiffissa għall-2011 u l-2012 l-opportunitajiet tas-sajd għall-bastimenti tas-sajd tal-UE għal stokkijiet ta’ ħut ta’ ċerti speċijiet tal-baħar fond (7),
-
Bir-Regolament tal-Kunsill (UE) Nru 1256/2010 tas-17 ta' Diċembru 2010 li jistabbilixxi l-opportunitajiet tas-sajd għal ċerti stokkijiet tal-ħut applikabbli fil-Baħar l-Iswed għall-2011 (8), u
-
Bir-Regolament tal-Kunsill (UE) Nru 57/2011 tat-18 ta' Jannar 2011 li jiffissa għall-2011 l-opportunitajiet tas-sajd għal ċerti stokkijiet tal-ħut u gruppi ta' stokkijiet tal-ħut, applikabbli fl-ilmijiet tal-UE u, għal bastimenti tal-UE, f'ċerti ilmijiet mhux tal-UE (9).
(3)
Skont il-paragrafi 1, 2 u 3 tal-Artikolu 105 tar-Regolament (KE) Nru 1224/2009, meta l-Kummissjoni tkun stabbilixxiet li Stat Membru jkun qabeż il-kwoti tas-sajd li kienu allokati lilu, għandha tnaqqas il-kwoti tas-sajd tal-futur ta’ dak l-Istat Membru billi tapplika ċerti fatturi ta' multiplikazzjoni kif stabbilit fih.
(4)
L-Artikolu 105(5) tar-Regolament (KE) Nru 1224/2009 jipprovdi li, jekk ma jistax isir tnaqqis skont il-paragrafi 1 u 2 ta’ dak l-Artikolu fuq il-kwota fejn ikun sar sajd żejjed minħabba li dik il-kwota mhijiex suffiċjentement disponibbli għall-Istat Membru kkonċernat, il-Kummissjoni, wara konsultazzjoni mal-Istat Membru kkonċernat, tista' tnaqqas il-kwoti fis-sena jew snin ta' wara minn stokkijiet jew gruppi ta' stokkijiet oħra disponibbli għal dak l-Istat Membru fl-istess żona ġeografika, jew bl-istess valur kummerċjali.
(5)
Uħud mill-Istati Membri ma għandhom ebda kwota disponibbli għall-2011 għal xi stokkijiet li għalihom kien sar is-sajd żejjed fl-2010. F'dawn il-każijiet, huwa xieraq li dan it-tnaqqis ikun fuq kwoti disponibbli għal dawk l-Istati Membri għal stokkijiet oħra fl-istess żona ġeografika, filwaqt li jitqies il-bżonn illi jiġi evitat l-iskartar tal-ħut f'sajd imħallat.
(6)
L-Istati Membri konċernati ġew ikkonsultati fir-rigward tat-tnaqqis propost u issuġġerew xi bidliet li għandhom jitqiesu mill-Kummissjoni sakemm huwa ġġustifikat.
(7)
It-tnaqqis previst f’dan ir-Regolament għandu japplika mingħajr ħsara għat-tnaqqis applikabbli għall-kwoti tal-2011 skont:
-
Ir-Regolament tal-Kummissjoni (KE) Nru 147/2007 tal-15 ta’ Frar 2007 li jadatta ċerti kwoti tas-sajd mill-2007 sal-2012 skont l-Artikolu 23(4) tar-Regolament tal-Kunsill (KE) Nru 2371/2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd [tas-Sajd] (10),
-
Ir-Regolament ta' Implimentazzjoni tal-Kummissjoni (UE) Nru 1016/2011 (11) tat-23 ta’ Settembru 2011 dwar it-tnaqqis minn kwoti tas-sajd disponibbli għal ċerti stokkijiet fl-2011, minħabba sajd żejjed ta' stokkijiet oħrajn fis-sena ta’ qabel.
ADOTTAT DAN IR-REGOLAMENT:
Artikolu 1
Il-kwoti tas-sajd stabbiliti fir-Regolamenti (UE) Nru 1124/2010, (UE) Nru 1225/2010, (UE) Nru 1256/2010, u (UE) Nru 57/2011 għas-sena 2011 qed jitnaqqsu kif muri fl-Anness.
Artikolu 2
L-Artikolu 1 għandu japplika mingħajr ħsara għat-tnaqqis ipprovdut fir-Regolament (KE) Nru 147/2007 u r-Regolament ta’ Implimentazzjoni (UE) Nru 1016/2011.
Artikolu 3
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-14 ta’ Ottubru 2011.

Labels: 20
6